**Obvestilo – DOLGOTRAJNA OSKRBA**

Spoštovani,

dne 30. septembra 2025 smo s strani Ministrstva za solidarno prihodnost prejeli Usmeritve za pridobivanje soglasij k prevedbi stanovalcev v domovih za starejše v upravičence do dolgotrajne oskrbe. Dopisu sta priloženi prilogi, in sicer **Pooblastilo za zastopanje v postopkih v zvezi z uveljavljanjem pravic do dolgotrajne oskrbe** ter **Soglasje stanovalca v domu za starejše za prevedbo v upravičenca do dolgotrajne oskrbe v instituciji**.

Seznanjamo vas, da se s podpisom soglasja šele pričenja postopek za uveljavljanje pravic iz dolgotrajne oskrbe, kar pomeni da soglasje ne zavezuje k odpovedi primerljivi pravici (dodatek za pomoč in postrežbo). S podpisom soglasja boste, če izpolnjujete pogoje, pridobili odločbo o avtomatski prevedbi v sistem dolgotrajne oskrbe. To pomeni, da boste imeli možnost prehoda v dolgotrajno oskrbo, če bo to za vas ugodno. S tem, ko podpišete soglasje se še k ničemer ne zavezujete. V dolgotrajno oskrbo boste vključeni šele, ko boste sklenili osebni načrt z domom za starejše (predvidoma od decembra 2025 dalje).

Pri prevedbi se bo neposredno upoštevala kategorija oskrbe, ki vam pripada trenutno, in sicer v skladu z naslednjo tabelo:

|  |  |  |  |
| --- | --- | --- | --- |
| Kategorija oskrbe po metodologiji za oblikovanje cen socialno varstvenih storitev | Kategorija dolgotrajne oskrbe | Obseg neposrednega izvajanja storitev celodnevne dolgotrajne oskrbe v instituciji  | Obseg neposrednega izvajanja storitev za krepitev in ohranjanje samostojnosti  |
| I. | 1 | 20 ur/mesec | 12 ur/leto |
| II. | 3 | 60 ur/mesec | 48 ur/leto |
| III.a | 4 | 80 ur/mesec | 30 ur/leto |
| III.b | 5 | 110 ur/mesec | 24 ur/leto |
| IV. | 5 | 110 ur/mesec | 24 ur/leto |

Po podpisanem soglasju vas bomo pravočasno informirali o tem, katere stroške boste morali plačevati in do katerih pravic boste v okviru dolgotrajne oskrbe upravičeni. Na podlagi vseh teh informacij se boste odločili, ali boste sklenili osebni načrt in začeli prejemati pravice iz dolgotrajne oskrbe.

Po 30. 11. 2025 podpis soglasja ne bo več mogoč in boste lahko pravico do dolgotrajne oskrbe pridobili le v rednem postopku ugotavljanja upravičenosti. To pomeni, da boste oddali vlogo, svetovalka z vstopne točke na centru za socialno delo pa bo opravila oceno upravičenosti in izdala ustrezno odločbo (ne glede na trenutno kategorijo oskrbe, ki stanovalcu pripada v skladu s predpisi, ki urejajo socialno varstvo).

Če ne boste podpisali soglasja ali sklenil osebnega načrta, boste kot do sedaj ostali stanovalec v okviru storitve institucionalnega varstva v skladu s predpisi, ki urejajo socialno varstvo.

01.12.2025 zakon ne predvideva več povračil stroškov dela, kar pomeni, da bomo domovi morali uskladiti ceno osnovne oskrbe institucionalnega varstva (po ZSV).

**Prosimo vas, da se skupaj z vašim svojcem, torej stanovalcem Doma starejših Škofljica pogovorite in če se stanovalec odloči za podpis soglasja in/ali pooblastila, podpisan dokument do 15.10.2025 oddajte v socialni službi. Za vse nejasnosti ali dodatna vprašanja se lahko obrnete na socialno službo, kjer dobite tudi obrazec za soglasje in pooblastilo.**